tomron87/hebrew-wikipedia-sentences-corpus huggingface dataset:
פסקיו הובאו בספרי הרב עובדיה יוסף, בספרי "ילקוט יוסף" של בנו הרב יצחק יוסף, בספר "נשמת אברהם" של הרב פרופ' אברהם שטיינברג, בירחון "אור תורה", בכתב העת "המעין", בספר צומת ובמקומות נוספים.
מחבר הסדרה שומר על עילום שם, אך ההשערה המקובלת היא שהוא מתגורר בחוץ לארץ, ולטענת הרב איתם הנקין – בלונדון.
הסכמות לספרים קודמים קיבל המחבר מהרב עובדיה יוסף ומהרב מרדכי אליהו.
הוא הציג אותן גם בספר זה, ללא אזכור שמו ושם הספרים להם ניתנה ההסכמה.
מחבר השו"ת הוציא בעבר את הספר 'הדריכני באמתך' על טעמי המצוות ויסודי התורה.
ב-2025 פרסם דביר עמר בשביעי תחקיר בו הוא טוען כי המחבר הוא הרב פנחס טולידאנו.
המסקנה מבוססת על הדמיון הרב בין ההסכמות המצוטטות בשו"ת, להסכמות לספר "מקור הברכה" של הרב טולידאנו, ועל קשרים נוספים בין תוכני השו"ת לספריו של הרב טולידאנו.
אורחובו-זויבו הוא שמה של עיר תעשייתית במחוז מוסקבה, רוסיה, הממוקמת במרחק 97 ק"מ מזרחית לעיר מוסקבה, באזור מיוער על נהר קליאזמה (ביובלו של נהר אוקה).
אורחובו (Оре́хово), לעיתים קרובות מבוטא רק כ"אורך", היא מילה רוסית שמשמעותה אגוזי מלך, אגוז, או עצי אגוז.
העיר הייתה קיימת ככפר קטן עוד מהמאה ה-12 ואזכורים ראשונים שלה צצו כבר ב-1209 אך היא הפכה לעיר ב-1917, כאשר שלושה כפרים סמוכים (אורחובו, זויבו וניקולסקויה) התמזגו, ומכאן גם שמה.
הממצא הראשון על מקום ישוב במה שהיום היא העיר אורחובו-זויבו מגיע עוד משנת 1209. המקום הוזכר בדברי הימים למוסקבה והמקום נקרא "וולוצ'וק" שבו נערך הקרב בין נסיך ולדימיר יורי ונסיך ריאזאן איזיאסלב.
השם "וולוצ'וק" (או, כפי שנקרא מאוחר יותר, "זויב וולוצ'וק") נגזר מן המילה הסלאבית ל"הוֹבָלָה": מקום שבו ספינות עץ נישאו על האדמה מנהר אחד למשנהו.
במקום הזה ממש, הספינות היו בדרך כלל עוברות ביבשה בין נהרות הקליאזמה ונרסקאיה.
הכפרים אורחובו וזויבו הוזכרו בדברי הימים מספר פעמים נוספות במהלך ימי הביניים.
בשנת 1797, הצמית סאבה ואסילייביץ' מורוזוב פתח לראשונה את מפעל המשי שלו בזויבו.
אחר כך המפעל הפך ממפעל משי לצמר.
בשנת 1823, רווחי העסק שלו אפשרו לו להשתחרר מהצמיתות.
בשנת 1830, הוא הזיז את המפעלים אל הגדה הנגדית של נהר הקליאזמה, במקום שמאוחר יותר נקרא בשם ניקולסקויה.
בסוף המאה ה-19 ותחילתה של המאה ה-20, אורחובו וזויבו היו למרכז ייצור הטקסטיל השלישי בגודלו ברוסיה אחרי מוסקבה וסנקט פטרבורג.
השביתה הרוסית הגדול הראשונה אירעה בשנת 1885 במפעלי הטקסטיל של מורוזוב בעיר.
החל מ-7 בינואר 1885, בשעה 10 בבוקר, וסילי וולקוב הרים את ידו ואת הדגל האדום המסמל את ניצחון הפועלים ובעקבותיו עשו זאת גם שאר עובדי המפעל.
ביום החמישי של השביתה, חיילים עם כידונים הגיעו לעצור את יוזמי השביתה, וולקוב וידידו פ.
שלוחין, ובו בזמן הם צעקו לחבריהם, "זכרו, אחד בשביל כולם וכולם בשביל אחד!" שביתה זו נמשכה מספר שבועות ויצרה את המומנטום עבור התנועה המהפכנית ברוסיה.
לעיתים קרובות, כאשר מזכירים בעת השקת כוסית ברוסיה "אורך" (Оре́х), אגוז או אורחובו מהווה מחוות שתייה כדי לא לשכוח את הקורבנות ששבתו בשנת 1885 והיוו את הפתיחה לשיפור חייהם של עובדים ברחבי העולם.
במרץ 1917 נבחרו נציגי מועצת הפועלים והיו מהבולשביקים הסובייטים הראשונים ברוסיה שנבחרו למועצה מחוקקת מקומית.
שישה שבועות מאוחר יותר, מקום הולדתו של סאבה מורוזוב כבר נשלט על ידי הסובייטים, כשישה חודשים לפני הניצחון הבולשביקי במהפכת אוקטובר בפטרוגראד.
במאי 1917, נציג הוועדה המחוזית של מוסקבה מטעם המפלגה הסוציאל-דמוקרטית הרוסית (בולשביקים) כתב: "ההמון באורחובו הוא מאוד ממושמע, בעקבות נציגי הפועלים, שבו כולם הפכו לבולשביקים ...
השפעת הארגון הזה הוא כזה שאורחובו כעת [נמצאת] תחת הדיקטטורה של הפרולטריון."
לאורחובו-זויבו הוענק מעמד של עיר ב-3 ביוני 1917. ב-27 במאי 1927 נחנכה תחנת הרדיו הראשונה של העיר — "קולוטושקה".
ב-12 ביוני 1927 נחנך קו אוטובוס ראשון ועד מהרה זה הורחב ואל העיר הגיעו גם קווי אוטובוס בינעירוניים.
בשנת 1991 נערכו לראשונה הבחירות לראשות העיר והקומוניסטים כבר אינם מהווים רוב בזרועות השלטון המקומי.
בשנת 2018 הוענק לעיר מעמד של עיר בעלת חשיבות מחוזית.
עד 2018 אורחובו זויבו שימשה בתור המרכז המינהלי של מחוז אורחובו זויבו, אף שלא היוותה כחלק ממנו.
החל משנת 2018 אורחובו-זויבו היא עיר בעלת סמכות שיפוטית עצמאית — ומהווה יחידה מינהלית נפרדת בעלת מעמד של מחוז.
בראש העיר עומד גנאדי פאנין, עומד בראש האדמיניסטרציה של המחוז העירוני אורחובו זויבו (Администрация городского округа Орехово-Зуево), שמה של הגוף הניהולי של העיר.
בית המחוקקים העירוני הוא מועצת הנבחרים (Совет депутатов), בראשה עומדת טטיאנה רונזינה.
החל מינואר 2018 העיר היא בעלת חשיבות מחוזית, שטחה הוגדל ואל תחומי השיפוט שלה הוכנסו הכפרים ורייסקויה, דמיחובסקויה ומלודובנסקויה, בעוד שטח העיר מגיע ל-36.38 קמ"ר, שטח המחוז העירוני של אורחובו זויבו מגיע ל-508.73 קמ"ר והיא גובלת עם מחוז המשנה פטושינסקי שבמחוז ולדימיר.
במשך כמעט שני עשורים כלכלת העיר נבנתה על תעשיית הטקסטיל והפקת כותנה הביאו את העיר להפוך לעיר השלישית בגודלה בתחום זה ולמרכז תעשייתי גדול ברוסיה של תחילת המאה ה-20. לאחר מהפכת 1917, מפעלי הטקסטיל של מורוזוב הולאמו ונודעו בשם "מרכז הכותנה של אורחובו זויבו" (Ореховский хлопчатобумажный комбинат).
ייצור טקסטיל נמשך עד שנות התשעים של המאה העשרים, כאשר ברית המועצות נפלה, תעשיית הטקסטיל קרסה בשל ניהול כושל וחוסר יכולת להתחרות עם טקסטיל מיובא, אשר היו באיכות טובה יותר ובעלות פחותה.
כמעט כל הייצור נסגר ואולמות המפעל הפכו לשוק מקורה ונבנו סביבו שטחי מסחר.
כיום העיר נשענת על מפעלים בתחום ייצור רכיבים לתעשיית החלל, לשירותי הכבאות ושירותי רפואה, תחנת כוח שנחנכה ב-1930 בבעלות חברת מוסאנרגו הפועלת בתחומי העיר ומפעל Glass-Decor לזכוכית, אחד הגדולים מסוגו באירופה.
העיר היא ביתו של מועדון הכדורגל הוותיק ביותר ברוסיה.
קבוצת הכדורגל הראשונה של אורחובו זויבו נוסדה על ידי הבריטי הארי צ'רנוק, שהיה סגן נשיא ליגת הכדורגל של מוסקבה.
המועדון שיחק תחת מספר שמות שונים.
בשנים הראשונות נודע כ"מורוזובצי" (על שם משפחת מורוזוב שהייתה הבעלים של מפעל טקסטיל בעיר).
במהלך העידן הסובייטי, הקבוצה שיחקה תחת השם זנאמיה טרודה ("דגל העמל", בתרגום מילולי).
לאחר פירוקה של ברית המועצות, הקבוצה נרכשה על ידי קבוצת ספרטק מוסקבה והפכה לאחת מקבוצות המילואים שלה ונקרא "ספרטק אורחובו".
ב-2003, הקבוצה שינתה את שמה בחזרה לזנאמיה טרודה.
ב-1962, הקבוצה העפילה לגמר הגביע הסובייטי, אך הפסידה בתוצאה 0:2 לשחטאר דונייצק.
בעונת 2007, הקבוצה שיחקה באזור המרכז של הליגה השנייה.
ברם בעונת 2018 נשרה לליגה החובבנית, לאחר שסיימה במקום האחרון.
העיר מפורסמת בבית הספר לבדמינטון הנמצא בעיר, העיר גם בדרך כלל מארחת את אליפות הבדמינטון הארצית.
ישנם שלושה אצטדיוני כדורגל בעיר: "זנאמיה טרודה'", "טורפדו", ו"חימיק".
קומפלקס השחייה "נפטון" נמצא בסמוך לאצטדיון "זנאמיה טרודה".
בריכת השחייה כוללת נתיבים באורך 25 מטרים.
מתחם ספורט חדש בשם "ווסטוק" נפתח בשנת 2007 על ידי בוריס גרומוב, אז מושל מחוז מוסקבה.
לעיר הסכם ערים תאומות עם:
אורח חיים בלתי פעיל, או אורח חיים יושבני, הוא סוג של אורח חיים הכרוך בפעילות גופנית מועטה או ללא שום פעילות גופנית.
אדם החי אורח חיים בלתי פעיל לרוב יושב או שוכב בעת שהוא לרוב משתתף בפעילויות כמו קריאה, חיי חברה, צפייה בטלוויזיה, כאשר הוא משחק משחקי וידאו, או כאשר הוא משתמש בטלפון נייד / מחשב במשך רוב שעות היממה.
אורח חיים בלתי פעיל יכול לתרום לבריאות לקויה ולעלות את הסיכון להיווצרות של גורמי מוות שונים שניתן להימנע מלפתח.
זמן מסך הוא מונח מודרני המתייחס למשך הזמן בו אדם מבלה מול מסכים כמו טלוויזיות, צגי מחשבים או מכשירים ניידים.
זמן מסך מוגזם קשור ישירות לכך שאדם מפתח בריאות לקויה.
ההשפעות הלא רצויות של חיי עבודה בלתי פעילים או של אורח חיים בלתי פעיל יכולות להיות ישירות או עקיפות.
אחת ההשפעות הישירות הבולטות ביותר לאורח חיים בלתי פעיל היא העלייה במדד מסת גוף (BMI) אשר מעיד תמיד על כך שהאדם צבר שומן עודף.
חוסר בפעילות גופנית תורם במידה משמעותית להתפתחותם של מגוון רחב של מחלות כרוניות, לרבות מחלות נפוצות וקטלניות, ומשום כך הוא מהווה אחד הגורמים העיקריים למוות אשר ניתנים למניעה.
בכל שנה בארצות הברית לבדה ישנם לפחות 300,000 מקרי מוות בטרם עת, והעלות הכוללת השנתית של השמנת יתר ואורח חיים בלתי פעיל למערכת הבריאות האמריקנית מוערכת בכ-90 מיליארד דולרים.
הסיכון גבוה יותר בקרב האוכלוסייה שיושבת לכל הפחות 5 שעות ביממה.
הוכח שישיבה ממושכת מהווה גורם סיכון בפני עצמה, אף במקרים בהם בנוסף לישיבה הממושכת האדם השתתף בפעילות גופנית אינטנסיבית ויש לאדם מדד מסת גוף תקין.
לאנשים שיושבים יותר מ-4 שעות ביום יש סיכון אשר גבוה ב-40% מאלו שיושבים פחות מ-4 שעות ביום.
עם זאת, אלו שמשתתפים בפעילות גופנית לפחות 4 שעות בשבוע הם בריאים לכל הפחות כמו אלו שיושבים פחות מ-4 שעות ביום.
באופן עקיף, עלייה במדד מסת הגוף כתוצאה מאורח חיים בלתי פעיל עלול להוביל לירידה בפרודוקטיביות ולהעלאת כמות ההיעדרות מפעילויות חשובות כמו הימצאות במקום העבודה.
היעדרות ממקום העבודה וחוסר פרודוקטיביות מובילים בסופו של דבר להשפעות ברורות בטווח הקצר ובטווח הארוך כמו הכנסה פחותה ומשפיעים על הביטחון התעסוקתי.
אורח חיים בלתי פעיל וחוסר בפעילות גופנית עלולים לתרום או להוות גורם סיכון לדברים הבאים:
בעיות עור כמו גם בין היתר נשירת שיער שיעור תמותה גבוה יותר בקרב האוכלוסייה המבוגרת
פריצת דיסק (כאבים בגב התחתון)
כתגובה לחששות בנושאי הבריאות והסביבה, לאורך השנים ארגונים רבים החלו לקדם הליכה ורכיבה על אופניים כחלופות מוצלחות יותר לתחבורה הממונעת.
בנוסף, ארגונים מסוימים מספקים שיעורי התעמלות לעובדיהם במהלך שעת ארוחת הצהריים במקום העבודה, או שהם מאפשרים לעובדיהם לעמוד במקום לשבת במהלך יום העבודה.
תחנות עבודה חלופיות לפעילות, שולחנות שמתכווננים ומאפשרים גם לשבת לידם וגם לעמוד לידם, וקידום השימוש במדרגות על פני מעליות הם בין הדרכים שמקומות עבודה שונים מנסים לקדם על מנת לעודד את עובדיהם למזער את הנזקים שיש לאורח חיים בלתי פעיל במקום העבודה על גופם.
יוזמות במקומות עבודה שמנסות לשפר את בריאות העובדים
מקומות עבודה רבים החלו ליישם יוזמות שונות בחסות המעסיקים במטרה לקדם את בריאות העובדים ולהפחית את עלויות הביטוח של העובדים עבור המעסיק.
בשל המגוון הרחב של סביבות העבודה הקיימות, ומשום שהרגלי אורח החיים של העובדים אינם עקביים במקומות העבודה השונים, קשה להסיק באופן חד משמעי עד כמה יוזמות מהסוג הזה יעילות בשיפור מצב הבריאות של העובדים.
במהלך המאה ה-20 חלו שינויים מהותיים בחברה האנושית - כגון גלובליזציה, מיקור חוץ של עבודות שונות, ופיתוחים מתקדמים טכנולוגיים שונים - אשר גרמו לכך שבאופן הדרגתי חלקים ניכרים מהאוכלוסייה הפסיקו לעסוק בעבודות כפיים (למשל בענף החקלאות, הייצור, והבנייה) וחלק גדול מהאוכלוסייה הפך פחות ופחות מעורב בעבודות פיזיות.
בעוד שבמהלך שנות ה-60 של המאה ה-20 אחד מכל שני אמריקאים התפרנס מעיסוק בעבודה פיזית, בשנת 2011 רק אחד מכל חמישה אמריקנים התפרנס מעיסוק בעבודה פיזית.
בין השנים 1990 עד 2016 חלה ירידה בכשליש מעבודות הכפיים הזמינות בשוק העבודה האמריקני.
במסגרת סקר שנערך בשנת 2008 בארצות הברית נמצא כי 36% מהמבוגרים בארצות הברית אינם משתתפים בפעילות פיזית כולשהי, ו-59% מהנשאלים מעולם לא השתתפו בפעילות גופנית נמרצת שנמשכה יותר מ-10 דקות בשבוע.
על פי מחקר שנערך בשנת 2018, עובדי משרדים בארצות הברית יושבים לרוב בסביבות 70 עד 85 אחוזים מהזמן שהם נמצאים במקום העבודה.
השכיחות המשוערת של שימוש במחשבים מחוץ ללימודים או העבודה הייתה לפחות למשך שעה ביום במהלך השנים 2001 עד 2016 (מ-43% ל-56% בקרב ילדים, מ-53% ל-57% בקרב מתבגרים, ומ-29% ל-50% עבור מבוגרים).
והזמן הכולל המוערך אותו האוכלוסייה האמריקנית מבלה בישיבה עלה משנת 2007 עד 2016 (מ-7 שעות ביום ל-8.2 שעות ביום בקרב מתבגרים ומ-5.5 שעות ביום ל-6.4 שעות ביום בקרב מבוגרים).
אורח בלתי נראה (בספרדית: Contratiempo; מילולית: "נגד הזמן") הוא סרט מתח ומסתורין ספרדי משנת 2016, שכתב וביים אוריול פאולו.
הוא יצא בספרד ב-6 בינואר 2017. הסרט קיבל ביקורות פושרות, אך זכה להצלחה מסחרית והכניס 30.5 מיליון דולר לעומת תקציב של 4 מיליון יורו.
הסרט הופק על ידי החטיבה הספרדית של אולפני האחים וורנר (Warner Bros.
איש עסקים מצליח מתעורר כשלידו גופת המאהבת שלו ובאופן טבעי הוא חשוד ברצח.
עורכת דין מצליחה שמתמחה בהכנת עדים פוגשת אותו שעות לפני המשפט, במאמץ לבדוק את הטענה שלו שמדובר במזימה להפליל אותו.
יש לו 3 שעות בלבד לעמוד במשימה והשעון מתקתק.
לסרט הופקו שלוש גרסאות מחודשות בשפות שונות.
איש העסקים הספרדי אדריאן דוריה שוחרר בערבות לאחר שנעצר בגין רצח אהובתו לאורה וידאל.
עורך דינו, פליקס לייבה, מעסיק את הסנגורית היוקרתית וירחיניה גודמן שמבקרת אותו מוקדם בבוקר אחד עם הידיעה כי התובע מצא עד שיעיד בפני שופט בקרוב, ולכן עליו לספר את כל הסיפור במהירות.
אדריאן מספר לווירחיניה כיצד הוא ולאורה סיימו את הרומן שלהם לפני חודשים, אך קיבלו שיחה שסחטה אותם לבוא למלון כפרי בסכום של 100,000 אירו.
במלון אדריאן מוכה עד אובדן הכרה וכשהתעורר, מצא את לאורה מתה בשירותים.
המשטרה מגיעה ומוצאת את דלת החדר נעולה עם שרשרת מבפנים ופורצת פנימה.
החלונות נעולים והידיות הוסרו במהלך החורף, מה שמשאיר את אדריאן בתור החשוד היחיד.
לאחר מעצרו אשתו עוזבת אותו ולוקחת את בתם הצעירה.
וירחיניה מתעקשת שאדריאן לא אומר לה את כל האמת.
לאחר מכן אדריאן מספר עוד יותר אחורה, כיצד טען שהוא בפריז, אך באמת היה בבקתה עם לאורה.
כאשר הם נוסעים חזרה לברצלונה דרך סיירה אי קניונס דה גוארה, מנסה אדריאן לשכנע אותה לסיים את מערכת היחסים הנואפת שלהם.
מוסח, אדריאן מסתובב לנתיב הנגדי כדי להימנע מאייל רץ, כשהוא חותך מכונית אחרת, הפוגעת בעץ.
אף על פי שהם לא נפגעים, נהג המכונית השנייה, עובד בנק בשם דניאל גארידו, בן 23, נהרג.
לאורה מרגיעה שזה לא לגמרי באשמתם מכיוון שדניאל שלח הודעות טקסט ולא חגר חגורת בטיחות.
כשמכונית אחרת מתקרבת, לאורה דוחפת את גופתו של דניאל למטה על מושב הנוסע, והיא ואדריאן כביכול מחליפים מידע ביטוחי.
היא עונה לטלפון של דניאל כשהוא מצלצל כדי להמשיך בתחבולה, והנהג האחר עוזב משוכנע.
לאורה ממתינה לגרר ברכבו של אדריאן, שלא מתניע, בעוד אדריאן זורק את מכוניתו של דניאל באגם עם גופתו בתא המטען.
אדריאן נשאר סביב מקום התאונה, ואילו לאורה יוצאת עם משאית הגרר שגוררת את מכוניתו של אדריאן.
בהמשך לאורה, נסערת, חוזרת למקום התאונה (שם אדריאן עדיין ממתין) נוהגת במכוניתו של אדריאן, ומספרת לו כיצד תוקנה מכוניתו.
מהנדס רכב, טומאס, נסע במקום והציע לעזור ללאורה, שטענה שהיא פגעה באייל.
הוא גרר את מכוניתו של אדריאן לביתו (טומאס) כדי לתקן אותה.
תוך כדי שיחה עם אשתו של טומאס, אלווירה, לאורה רואה כמה צילומים ומבינה שדניאל גארידו הוא בנם.
לאורה, שעדיין מחזיקה את הטלפון של דניאל בכיס, מסתירה אותו בספה שלהם כשאלווירה מתקשרת ומחפשת את בנה.
כשלאורה עוזבת במכוניתו של אדריאן, טומאס גארידו מבחין בה מכווננת את מושבה ומוכיח שהיא משקרת כשטענה שהיא הנהגת.
הוא משנן את לוחיות הרישוי של המכונית כשלאורה עוזבת.
לאחר שאדריאן מוכר את מכוניתו ומדווח שהיא נגנבה, הוא נפרד מלאורה, בתקווה לתמיד.
תוך מספר ימים מוזמן אדריאן לתחנת המשטרה, מכיוון שטומאס דיווח למשטרה על מספר לוחית הרישוי שלו.
פליקס דואג לאליבי כוזב לאדריאן בפריס ומשחד את המשטרה להסיר את שמו של אדריאן מתיק גארידו.
כשהחדשות מדווחות כי דניאל נמצא במנוסה לאחר מעילה של כסף מהבנק בו עבד, מתעמת אדריאן עם לאורה, שמודה שהיא לקחה את הארנק של דניאל כשהכניסו את גופתו לתא המטען; בהמשך, תוך שימוש במידע של דניאל, לאורה, שבעלה עובד באותו הבנק, פרצה לחשבונו של דניאל וגנבה כסף כדי ליצור נתיב מזויף.
אדריאן אומר לה שמה שהיא עשתה לא בסדר, אבל לאורה מאיימת להסגיר אותו.
אדריאן נבחר לאיש העסקים האירופי של השנה, וטומאס מתחזה לכתב במהלך הטקס ומתעמת איתו.
טומאס שם לב שאדריאן שולף את אותו מצית הסיגריות שראה בעת תיקון המכונית.
הוא מתחנן בפני אדריאן שיגיד לו היכן גופת בנו כדי שיוכל לקבור אותו כאשר אנשי הביטחון מסלקים את טומאס.
ימים לאחר מכן, אדריאן מקבל תמונה של אגם עם הוראות לקחת את לאורה למלון הכפרי עם 100,000 אירו.
אדריאן חושב שהסחטן יכול להיות הנהג שראו אחרי התאונה, אם הוא עקב אחרי אדריאן כשהוא דחף את המכונית לאגם.
בהווה, וירחיניה מציעה שכדי להציל את עצמו, אדריאן יכול לטעון שהוא ראה את פניו של האיש שפגע בו בחדר המלון הכפרי והתוקף היה טומאס.
היא אומרת לאדריאן שלא היה עד חשאי (הכוונה לעד שווירחיניה הזכירה כשהיא ואדריאן נפגשו קודם) והיא אמרה לו רק כדי לאלץ אותו לומר את האמת של כל הסיפור במהירות.
אדדריאן אז מגלה שהוא תמיד ידע שזה היה טומאס, כי הוא ראה את פניו, אבל גם הוא בדק את וירחיניה.
וירחיניה מציעה לשתול פריט של לאורה בתא המטען של מכוניתו של דניאל עם גופתו של דניאל, וטוענת שהיא פעלה לבד.
לאחר מכן אדריאן מודה שכשהוא דחף את המכונית לאגם, דניאל התעורר, מכיוון שהיה רק מחוסר הכרה; נתיחה תגלה שהוא טבע.
וירחיניה המומה אך מצהירה כי לא תחשוף זאת בפני השופט.
וירחיניה אומרת כי נתיחת הגופה של לאורה מראה שהיא סובלת מחרדות, ככל הנראה מצפונה הציק לה ומציעה שאדריאן משקר כדי להראות כאילו לאורה הייתה המוח שמאחורי ההונאה שלהם.
וירחיניה אומרת שטומאס עוקב אחריו (אדריאן), פליקס ואפילו אחריה, ומצביעה על דירה ממול, שם טומאס אורב.
היא ממשיכה לדחוק באדריאן, שלבסוף מודה שהוא הרג את לאורה וסיפר את שקרה.
פליקס מתקשר ומשאיר הודעה במשיבון הביתי של אדריאן, וקורא לו להתקשר חזרה מכיוון שלא הצליח להגיע אליו בטלפון הנייד שלו.
וירחיניה מציעה לו לחזור לשיחתו של פליקס כשהם לוקחים הפסקה מהירה של 10 דקות.
היא יוצאת מהדירה ומתחילה ללכת במהירות רבה.
בינתיים אדריאן מדליק את הטלפון שלו ומתקשר לפליקס: פליקס אומר שוב לאדריאן שהוא לא הצליח לתפוס אותו מפני שהטלפון הנייד שלו היה כבוי, ולכן הוא מודיע שעד הפרקליטות הוא אכן הנהג השני, אך שתיקתו נקנתה בהצלחה.
כשפליקס שואל כיצד מתנהל הפגישה עם וירחיניה, השיחה מתחילה לעלות בטונים גבוהים, ואז אדריאן מבין שהעט התפוצץ והכתים את חולצתו בדיו עקב הפרעה לאות שנגרמה משיחת הטלפון הנייד וגילה כי העט שנתנה לו וירחיניה היה טעון וכל שיחתם עמה הוקלטה.
הוא נזכר שווירחיניה כיבתה את הטלפון שלו בעבר, ככל הנראה כדי שאות הטלפון לא ישבש את ההקלטה.
הוא מסתכל לדירה השנייה ורואה את טומאס עומד ליד וירחיניה, שמתגלית כאלווירה גארידו בתחפושת.
באמצעות הווידוי שאלווירה לקחה מאדריאן, טומאס מתקשר למשטרה כאשר וירחיניה גודמן האמיתית מגיעה לדירתו של אדריאן.
מריו קאסאס בתפקיד אדריאן דוריה, איש עסקים מצליח, בעל ואבא
ברברה לני בתפקיד לאורה וידאל, מאהבת של אדריאן
אינייגו גאסטסי בתפקיד דניאל גארידו אווילה, בנקאי בן 23 שנהרג בתאונת פגע וברח
פרנצ'סק אורלה בתפקיד פליקס לייבה, עורך דינו של אדריאן
בלנקה מרטינז בתפקיד וירחיניה גודמן, סנגורית שנשכרה על ידי פליקס
חוסה קורונאדו בתפקיד טומאס גארידו, אביו של דניאל
אנה ווגנר בתפקיד אלווירה גארידו, אמו של דניאל
סן ילמוס בתפקיד סוניה, אשתו של אדריאן
דייוויד סלוואס בתפקיד ברונו, בעלה של לאורה
הסרט צולם בשנת 2015, בטרסה, עיר בקטלוניה, ספרד, ובמקומות אחרים בספרד כמו העיר ברצלונה, אזור ביסקאיי ו-ואל דה נוריה.
הסרט הכניס 3.9 מיליון דולר בספרד ו-172.4 מיליון יורו בסין וקיבל דירוג 67% מתשע הסקירות חיוביות באתר Rotten Tomatoes, עם דירוג ממוצע של 6.56 / 10.
הסרט בשפה האיטלקית "העד הבלתי נראה" (Il testimone invisibile) משנת 2018, הוא גרסה מחודשת לסרט זה.
סרט הבוליוודי "Badla" (2019), בכיכובם של אמיטאב באצ'אן וטאפסה פאנו, הוא גרסה מחודשת לסרט זה.
הסרט בשפת הטלוגו "Evaru" (2019), בכיכובם של אדיווי סש ורגינה קסנדרה, הוא גרסה מחודשת של הסרט הזה.
אורח חיים בריא הוא אורח חיים המקטין את הסיכויים לחלות במחלות מסוימות, ומעלה את תוחלת החיים.
אף על פי שהמושג מקובל ונפוץ, אין הסכמה מהו באמת אורח חיים בריא, אם כי יש מספר מצומצם של היבטים שקיימת הסכמה רחבה שהם חלק מאורח חיים בריא.
רבים מייחסים לאורח חיים בריא את היכולת למנוע מחלות רבות ומגוונות, ובפרט מחלות כרוניות.
המחלות העיקריות לגביהן סבורים כי אורח חיים בריא מקטין את הסיכוי לחלות בהן הן סוכרת והשמנת יתר, ובמיוחד השמנת יתר חולנית.
מחלות נוספות הן מחלות לב וכלי דם מסוימות, סוגים מסוימים של סרטן ומחלות כרוניות נוספות.
הפעולות הנכללות באורח חיים בריא נחלקות לפעולות אותן יש לבצע, ופעולות מהן יש להימנע.
קיימת הסכמה נרחבת כי התזונה היא גורם חשוב באורח חיים בריא.
עם זאת, מעטות מאוד הן התובנות שבקונצנזוס בתחום זה.
ההסכמה העיקרית היא כי יש להמעיט ואף להימנע מצריכת סוכר בכלל, וסוכר לבן בפרט.
כן מוסכם באופן גורף כי צריכה מספקת של ויטמינים ומינרלים חיונית לקיום אורח חיים בריא.
מעבר לאלו, כמעט כל המלצה בתחום התזונה נמצאת במחלוקת, בין אם מדובר בסוג המזון (פחמימות מול שומן, למשל), אופן הכנתו (בישול מול טיגון מול אכילה ללא עיבוד), הרגלי האכילה הנכונים (זמני ארוחות קבועים מול אכילה בהתאם לתחושת רעב), ועוד.
הנושא השני הכלול באורח חיים בריא הוא עיסוק בפעילות גופנית.
קיימת הסכמה רחבה כי פעילות גופנית היא מרכיב חיוני באורח חיים בריא, אך היקף הפעילות המומלץ אינו מוסכם.
פעילות גופנית יכולה לתרום לשמירה על משקל גוף תקין, צפיפות עצם גבוהה, כוח שריר, גמישות, הפחתת סיכוני ניתוח, חיזוק המערכת החיסונית, הפחתת דיכאון ועוד.
שרירים מתכווצים משחררים מספר חומרים המכונים מיוקינים התורמים להיווצרות רקמה חדשה, תיקון רקמה ולמספר פעולות נוגדות דלקת.
כמו כן, פעילות גופנית מפחיתה את רמת הקורטיזול.
שינה היא חלק מאורח חיים בריא, הן במשך השינה והן באיכותה.
אך גם בנושא זה, נחלקים גורמי הבריאות והמחקרים בהמלצותיהם בנוגע לשינה.
תפקידיה של השינה אינם ברורים במלואם, אך החל משנות ה-80 של המאה ה-20 העלו מחקרים מתחומים שונים של מדעי המוח מספר תובנות:
השינה מסייעת בהפרשת חומרים חיוניים בגוף.
איפוס ספי הגירוי - חלק מהמתווכים העצביים הקשורים בחשיבה ערנית יורדים בריכוזם בזמן שינה, כך שסף הגירוי של נוירונים במוח יכול "להתאפס" מחדש לרמה הרגילה.
סבורים שזהו המקור לעצבנות המאפיינת חוסר שינה ולרמות הערנות ובהירות החשיבה שהמאפיינת אנשים שניעורו זה עתה.
בזמן השינה רדיקלים חופשיים המצטברים במוח מנוקים על ידי אנזימים מתאימים, ואף האנזימים עצמם שנפגעו במהלך הערנות מתחדשים.
נמצא שחסך שינה קיצוני יכול לגרום למוות, והועלתה הסברה שהצטברות נזק תאי זה היא הסיבה.
שנת חלום היא פועל יוצא של סידור עצמי של רשתות נוירוניות, בזמן הסידור מחדש של הקשרים הסינפטיים ניתוק מהמציאות הוא חיוני לשרידה.
מאידך, מחסור בשעות שינה אצל ילדים עלול לגרום לבעיות קוגניטיביות והתנהגותיות, להשמנה, להחלשה של המערכת החיסונית, לירידה בריכוז ובזמן התגובה ולבעיות בגדילה, ובכך להשפיע לרעה על בריאותם הגופנית והנפשית.
חלק מאורח החיים הבריא הוא הימנעות מפעולות הגורמות נזק בריאותי, ונקיטת אמצעי הגנה נגד נזקים כאלה.
בתחום זה, קיימות מספר הסכמות נרחבות:
שימוש באמצעי הגנה נגד קרינת השמש.
שימוש באמצעי הגנה נגד מחלות מין.
טיפול קפדני בבעיות רפואיות קיימות.
הימנעות מחשיפה לחומרים מסוכנים, בפרט בסביבת העבודה.
ישנה הסכמה רחבה שמרכיב חיוני באורח חיים בריא הוא שמירה על רמות מספקות של ויטמין D, אשר נוצר בגוף האדם עם חשיפת העור לקרינה אולטרה סגולה שמקורה מהשמש.
עם זאת, ישנה גם הסכמה רחבה שמומלץ להימנע מכוויות שמש, אשר עלולות להוות גורם סיכון ללקות בסרטן העור.
חשיפת יתר לקרינת השמש עלולה לפגוע גם בבריאות העין.
דרך אחת לצמצם את הסיכון היא הרכבת משקפי שמש.
עם זאת, אין הסכמה כללית בשאלת האיזון הנכון בין חשיפה מספקת לשמש לחשיפת יתר.
עיסוק בפעילות פנאי כחלק מאורח חיים בריא נועד לצמצם נזקים הנגרמים מלחץ נפשי.
בתחום זה מעטות ההמלצות הספציפיות, אך המקובלות יותר הן שהייה בחיק הטבע, פעילות משותפת במשפחה ובחברת אנשים אחרים, ופעילות מאתגרת מחשבתית.
בישראל, משרד הבריאות, מקדם אימוץ אורח חיים בריא בקרב החברה הישראלית בין היתר באמצעות מיזם 'אפשריבריא - התכנית הלאומית לחיים פעילים ובריאים'.
ביהדות קיימת התייחסות למאפיינים של אורח חיים בריא, החל מתקופת המקרא ועד ספרות מאוחרת יותר בה ניתן למצוא הדרכות מפורטות בעניין, וייחוס ערך דתי להקפדה על אורח חיים בריא.
חלק מפרשני המקרא ביארו את כוונת הכתוב בספר משלי כמתייחס להישמרות מפני אכילה באופן המזיק לבריאות.
במספר מקומות בתלמוד הבבלי מובאות המלצות בדבר שמירה על הבריאות, וכן הוזכרו סגולות בריאותיות שונות למגוון של מאכלים.
בתלמוד מסופר שרבה בר רב הונא נמנע מלשמוע את דרשותיו של רב חסדא, באומרו שאין רצונו לשמוע דברים שאינם דברי תורה, כגון הוראות בענייני ישיבה בבית הכסא.
כששמע זאת אביו, רב הונא, אמר לו אדרבה, אם הוא עוסק בענייני בריאות, כל שכן שתלך לשמוע את דבריו, ובכך הדגיש כי שמירת הבריאות היא חלק בלתי נפרד מחכמת התורה.
הוגי דעות מרכזיים של היהדות, לאורך הדורות ייחסו ערך דתי לשמירה על אורח חיים בריא.
כך למשל הרמב"ם, הקדיש פרק שלם בחיבורו ההלכתי, משנה תורה, העוסק כולו בהדרכה תזונתית ושאר הנהגות המאפיינות אורח חיים בריא.
מהמלצותיו הבולטות של הרמב"ם: הימנעות גורפת ממאכלים מזיקים, ביצוע פעילות גופנית בכל יום, והקפדה על 8 שעות שינה בלילה.
רבי יעקב בן אשר בחיבורו ההלכתי ארבעה טורים כתב אף הוא בדבר חשיבות השמירה על אורח חיים בריא:
בהלכה, נידונה מידת חובתו של האדם להימנע מפעולות המסכנות את בריאותו, במסגרת חובת שמירת הנפש.
סוגיה בולטת בעניין זה היא שאלת האיסור על העישון, שזכתה להתייחסות נרחבת בספרות ההלכתית מאז עלתה המודעות לנזקי העישון.
פוסקים רבים אסרו את העישון, והדגישו את חובתם של מעשנים להיגמל מכך.
אחרים הביעו ספק באשר לקיום איסור פורמלי בעישון, אך עודדו גם הם את ההימנעות מעישון.
בפועל, רבים מקרב שומרי המצוות בישראל ובשאר מדינות מעשנים בקביעות.
אורח החיים האמריקאי הוא האתוס הלאומי האמריקאי שדבק בעקרון החיים, החירות והחיפוש אחר האושר .
לפי החלום האמריקאי כל אדם יכול להשיגם על ידי עבודה קשה.
מושג זה שזור בתפיסת אמריקניזם.
הסופר ויליאם הרברג הגדיר זאת כך:
בדו"ח השנתי של מינהל הארכיונים והרשומות הלאומי לשנת 1999 נכתב, "אנחנו שונים מכיוון שהממשלה שלנו ואורח החיים שלנו אינם מבוססים על הזכות האלוהית של המלכים, הפריבילגיות התורשתיות של האליטות או האכיפה.
הם מבוססים על פיסות נייר, אמנת החירות - ההצהרה שקבעה את עצמאותנו, החוקה שיצרה את ממשלתנו ומגילת הזכויות שקבעה את חירויותינו."
בתקופת המלחמה הקרה, המונח שימש את התקשורת כדי להדגיש את ההבדלים ברמת החיים בין אוכלוסיות ארצות הברית וברית המועצות.
באותה תקופה, התרבות הפופולרית האמריקאית אימצה את הרעיון שכל אחד, ללא קשר לנסיבות לידתו, יכול להעלות משמעותית את רמת החיים שלו באמצעות נחישות, עבודה קשה ויכולת טבעית.
במגזר התעסוקה, התפיסה הזו באה לידי ביטוי באמונה ששוק תחרותי יקדם כישרון אינדיבידואלי ועניין מחודש ביזמות.
מבחינה פוליטית, היא לבשה צורה של אמונה בעליונות של דמוקרטיה חופשית, המושתתת על התרחבות יצרנית וכלכלית ללא גבולות.
אורח חיים אמריקאי משמש גם לתיאור שנאמר לרוב עם נימה אנטי-אמריקאית, להיבטים שליליים ומפוקפקים של התרבות האמריקאית שכוללת צריכה מופרזת, בזבוז של חומרי גלם, ניצול כוח אדם וזיהום סביבתי.
התעמולה הסובייטית השתמשה במונח "אורח החיים האמריקאי" באינטונציה מזלזלת.
אורזו, או ריזוני (גרגירי אורז) היא צורה קצרה של פסטה, אשר נראית כמו גרגיר גדול של אורז.
אורזו מיוצר באופן מסורתי מקמח, אך ניתן להכין אותו גם מדגנים מלאים.
הוא נעשה לעיתים קרובות עם סולת, סוג של קמח העשוי מחיטת דורום.
השם אורזו מוכר בצפון אמריקה לפסטה זו, אך פחות באיטליה אשר משמעות המילה היא "שְׂעוֹרָה".
ישנן דרכים רבות להגיש אורזו.
ניתן להגיש אורזו לבד, במרק, וכחלק מסלט, פילאף או אפוי בקדרה.
ניתן לצבוע את האורזו באמצעות זעפרן, צ'ילי ושעועית שחורה כדי להניב פסטה צהובה, כתומה או שחורה בהתאמה.
האורזו דומה למנה היוונית "κριθαράκ" (מילולית: שעורה קטנה), במטבח הטורקי יש את ה-"arpa şehriye" (אטריית שעורה), ובמטבח המצרי יש את מנת ה-"-لسان العصفور" ('לשון דרור').
בספרד, הפסטה המקבילה לאורזו נקראת "piñones" (מילולית: צנוברים).
בישראל המקבילה לאורזו היא הפתיתים.
הפתיתים היא פסטה בצורת גרגיר אורז שפותחה בשנות החמישים בישראל על ידי חברת אסם כתחליף לאורז.
הם גם חלק מהמטבח המסורתי של מזרח צרפת, מלוריין ועד פרובנס, שם הם נקראים "pépinettes" או "riewele", תלוי באזור.
אורזו בדרך כלל מורתח במרקים איטלקים כמו: מינסטרונה.
הוא יכול גם להיות מורתח וטיפה מטוגן כדי ליצור מנה אשר דומה לריזוטו.
"אורחים לקיץ" (מוכר בשם: "אצלנו בחצר") הוא שיר שכתבה והלחינה נעמי שמר ובוצע על ידה וגם על ידי שלישיית הגשש החיוור ומופיע באלבומם הגשש החיוור בשירי נעמי שמר.
את השיר כתבה שמר עבור השירוויזיון תחרות זמר ישראלית לילדים בהפקת אברהם דשא (פשנל), יוסי פלג וגד אורון שהתקיימה בשנת 1979. השיר בוצע לראשונה בידי שלישיית "הגשש החיוור".
נעמי שמר ביקשה שבשיר יופיעו ילדי שגרירים זרים המתגוררים בישראל כדי שישירו את השיר בשפתם.
בספר השירים "הכל פתוח" של שמר נכתב כי מקור השם 'קוקו ממרוקו' הוא כינויו של אחיינה של שמר.
אותו אחיין כינה את השיר "שיר ערש לצבעים".
אורח לחיים הוא ספר חסידות על סדר פרשיות השבוע שכתב רבי אברהם חיים מזלוטשוב.
הספר נכתב והוכן לדפוס על ידי המחבר בין השנים ה'תקס"ד - ה'תקע"ד, מחבר הספר נפטר לפני הדפסתו ונדפס בפועל בברדיטשוב, ה'תקע"ז על ידי בן אשתו רבי יוסף עזריאל, רבה של גוליגור.
הסכמות לספר התקבלו מרבי לוי יצחק מברדיטשוב (מחבר ספר קדושת לוי), רבי ישראל מקוז'ניץ (העבודת ישראל), החוזה מלובלין, הרב מאפטא, רבי חיים טירר (בעל באר מים חיים וסידורו של שבת), רבי מרדכי מקרמניץ רבי יעקב משולם אורנשטיין ורבי אפרים זלמן מרגליות.
בפתיחת הספר מופיעה הקדמה שכתב לספר הרב אפרים זלמן מרגליות בהקדמתו כותב על המחבר כי הוא היה אדם גדול בתורה ובחסידות, והיה שוהה בתפילתו כמעט רובו של יום, ועסקן גדול בצדקות וגמילות חסדים, ורבים השיב מעוון, והיה יודע בתעלומות חכמה וסתרי תורה.
שבחים רבים כתבו אודותיו ואודות דברי תורתו גם הרבנים בהסכמות הספר.
מקורותיהם של רבים מהתורות בספר הן מדברי רבו - רבי שמעלקא מניקלשבורג, מתורת המגיד ממעזריטש ומה ששמע בשם הבעל שם טוב.
עיקר הדברים הם מתורתו של המגיד שמובאים בשמו למעלה מ-140 פעמים ותורות רבות ללא ציון מקור.
יסודות רבים מהספר הם מתורת האריז"ל ובעיקר מתוך סידור האריז"ל ומספרו לקוטי תורה.
מהדורה ראשונה - ברדיטשוב, ה'תקע"ז (1817)
"אורחים לחג" הוא שיר לחג הסוכות שכתב המשורר לוין קיפניס ללחן של מרק ורשבסקי.
השיר המקורי נכתב על ידי מרק ורשבסקי ביידיש וכותרתו "שמחת תורה".
לשיר המקורי עשרה בתים עם פזמון, ובהם מתוארת, השמחה והחגיגה של שמחת תורה מנקודת מבטם של המשכילים בסוף המאה ה-19. נימת השיר הומוריסטית וקלילה, ומספרת על החיים במשפחה מעוטת יכולת בתקופת החג, אשר החג משמש לה עילה לשתייה רבה, ריקוד ושמחה.
לוין קיפניס שכתב את השיר, הפך אותו לשיר על ארבעת המינים בסוכה, וקרא לו "אורחים לחג".
במילים שקיפניס כתב למנגינה, הוא השתמש אך ורק בשורה הראשונה של השיר המקורי ביידיש 'יום טוב לנו חג שמח, ילדים נגילה נא', והתעלם מנושא השיר – שמחת התורה וכן מהסיפור הנבנה לאורכו, ומתייחס רק לארבעת המינים, אשר אף הם מוצגים באופן שטחי, ללא הסבר או משמעות.
ארבעת האורחים לפי השיר הם אתרוג זהוב, לולב ירוק, הדס ריחן ובת הנחל ערבה.
לפי גרסה נוספת, האורחים הם אברהם אבינו, יצחק אבינו, יעקב רוענו, משה רבנו ושלמה מלכנו.
מרק ורשבסקי התאים את הלחן על פי מנגינה חסידית שרווחה במזרח אירופה בסוף המאה ה-19.
שיר נוסף של קיפניס, "יום טוב לנו" לכבוד חג הפורים, נפתח אף הוא באותן המילים "יום טוב לנו".
אורח האבן היא אופרה בשלוש מערכות מאת המלחין הרוסי אלכסנדר סרגייביץ' דרגומיז'סקי.
הליברית עוקבת נאמנה, עם שינויים מזעריים, אחר הטקסט התיאטרלי של "אורח האבן", מיקרודרמה שהיא חלק מהטרגדיות הקטנות של אלכסנדר סרגייביץ' פושקין (1830).
הדמיון בינה לבין המחזה "דון ז'ואן" של מולייר, מרתק.
דרגומיז'סקי החל להלחין האופרה בשנת 1863, אך בשל מחלת הלב שלו, היצירה התקדמה באיטיות.
היצירה כמעט הושלמה כאשר המלחין מת בינואר 1869. בהתאם לבקשתו סיים את הלחן צזאר קואי ואת התזמור עשה ניקולאי רימסקי-קורסקוב.
הצגת הבכורה של האופרה התקיימה בתיאטרון מריאינסקי בסנקט פטרבורג ב-28 בפברואר 1872, (16 בפברואר מנין ישן) בניצוחו של אדוארד נפראבניק עם אוסיפ פטרוב.
כמה שנים לאחר מכן תיקן רימסקי-קורסקוב את התזמור שלו, כתב מחדש כמה מהקטעים המקוריים של דרגומיז'סקי והוסיף הקדמה תזמורתית.
גרסה זו, שהושלמה ב-1903 והוצגה לראשונה ב-1907 בתיאטרון הבולשוי במוסקבה, היא המועלית כיום.
ליצירה זו הייתה השפעה רבה על ההתפתחויות הבאות של האופרה הרוסית, במיוחד על חברי קבוצת החמישה.
היא נכתבה בסגנון חדשני לתקופתהː ללא אריות, כמעט ללא שירה קבוצתית, בנויה כולה על רציטטיבים מלודיים והכרזות המושמעות באומר.
מטרת הבחירה הזו הייתה לא רק ייצוג אמיתותה של הדרמה, אלא גם הייצוג האמנותי בעזרת מוזיקה של השפה האנושית על כל גווניה.
מאוחר יותר רעיונות אלה התקבלו במיוחד על ידי מודסט מוסורגסקי, אשר התייחס לדרגומיז'סקי בהערכה רבה וראה בו אחד ממוריו.
ניתן לראות את השפעתו בבוריס גודונוב ובמיוחד בחובנשצ'ינה.
באוסטריה עלתה הבכורה ב-1928 בפסטיבל זלצבורג, בהפקת תלמידי הקונסרבטוריון של לנינגרד.
הבכורה של האופרה בארצות הברית ב-1986, בבצוע תיאטרון האופרה הקאמרי של ניו יורק בתיאטרון מרימאונט מנהטן בניו יורק עם רון ג'נטרי כדון חואן, רנדולף מסינג כדון קרלוס, סאלי סטיבנס כדונה אנה בניצוח ולדימיר קין.
האופרה מתרחשת בספרד במאה ה-17.
סצנה ראשונה דון חואן, שגורש ממדריד בשל הריגתו של אחד מיריביו, חזר לשם בחשאי עם משרתו הנאמן לפורלו ומסתתר בבית הקברות של מנזר ליד העיר.
מנזיר הוא לומד שבבית הקברות מבקרת מדי יום דונה אנה, אלמנתו של מפקד שהרג בדו-קרב.
לאחר שראה אותה הוא מחליט לפגוש אותה והולך לעיר.
סצנה שניה חברים ומחזרים התאספו בביתה של השחקנית לורה.
שירה של לורה מכשף את האורחים.
אבל אחד מהם, דון קרלוס, מתמלא בכעס לאחר שנודע שהמילים נכתבו על ידי אהובו בעבר דון חואן, שכן הוא עצמו הרג את אחיו!
לורה רוצה לגרש אותו, אבל האורחים האחרים מצליחים לפייס אותם.
לורה שרה שוב ואז האורחים עוזבים, אך האישה מחליטה לעצור את דון קרלוס הנסער, בו התאהבה.
שיחתם נקטעת עם הגעתו של דון חואן.
הדו-קרב הוא בלתי נמנע ומתרחש מיד: דון חואן הורג את דון קרלוס.
לאחר שהרג את דון קרלוס, דון חואן מוצא מקלט שוב במנזר, שם הוא מתחפש כנזיר.
דון חואן מצליח לפגוש את דונה אנה, תחת השם הבדוי של דון דייגו.
האישה מקשיבה לו בסקרנות ובפחד, אך בסופו של דבר היא נכנעת ומזמינה אותו לביתה ליום המחרת.
שיכור מההצלחה, דון חואן בחוצפה ויוהרה, מזמין את המפקד המנוח לפגישה.
אימה מצמררת אוחזת בו ובלפורלו כשהם רואים את פסל הקומנדטור מרכין את ראשו בהנהון הסכמה.
היא אינה אדישה לחיזוריו של דון חואן, אך האחרון פולט משפט על רצח בעלה.
הוא לא רוצה לדבר על זה יותר, אבל בהתעקשותה של האישה הוא חושף בפניה את שמו האמיתי.
הוא אינו מתחרט על הרצח ומוכן למות בידיה של דונה אנה, אך היא אינה חשה אליו שנאה ואכן מצהירה על אהבתה אליו.
דון חואן זוכה לניצחון, אבל באותו רגע נשמעים צעדים כבדים: כאן מופיע פסלו של המפקד.
דונה אנה מאבדת את ההכרה, והקומנדטור מושיט את ידו לדון חואן: הוא לוחץ אותה ושניהם צוללים לגיהנום.
אורח לצדיק הוא ספר חסידות שכתב האדמו"ר רבי אליעזר ליפא וייסבלום מחמיילניק, בנו של רבי אלימלך מליז'ענסק מחבר ספר נועם אלימלך.
הספר נדפס בפעם הראשונה בשנת ה'תרנ"ג (1893) (אחרי פטירת המחבר) על ידי נכד המחבר הרב אלימלך בן הרב יחיאל אבנר זילברשטיין מקינצק, בדפוס של ר' אפרים בוימריטטער בורשא.
הספר מלקט את אמרי הקודש של האדמו"ר רבי רבי אליעזר ליפא מחמיילניק, בנו של רבי אלימלך מליז'ענסק מחבר ספר נועם אלימלך על סדר פרשיות התורה.
הספר לוקט מתוך כתב ידו של המחבר שהיה גנוז אצל בן המחבר.
שם הספר נקבע אורח לצדיק שכן הוא עולה כגימטריה כשמו של המחבר (בהוספת מנין עשרת אותיות השם).
לספר ניתנו הסכמות מהאדמו"ר רבי יחיאל דנציגר מאלכסנדר, האדמו"ר רבי מאיר יחיאל הלוי הולשטוק מאוסטרובצה, רבי יחזקאל שרגא הלברשטאם משינובה, רבי משה פנט מדעעש, ומרבי צבי הירש שפירא ממונקאטש.
בהסכמתו כותב רבי צבי הירש, כי: "ראוי לכל איש לקנות ברכה בתוך ביתו...
וזכות המחבר הקדוש יגן עליכם ותושעו בכל משאלותיכם", דבר המראה את חשיבותו של החיבור כספר סגולה.
במהדורה שהודפסה בהונגריה ת"ש נוספה הסכמה מהאדמו"ר רבי אלימלך סג"ל לאווי - אב"ד נירטאשש, האדמו"ר מטהאש זצ"ל.
במהדורת המוסד להדפסת ספרי חסידות תשי"ג נוספה הסכמת האדמו"ר רבי יעקב פרידמן מהוסיאטין.
אחרי ההסכמות מופיעה הקדמת נכד המחבר.
בסיום הספר מופיע השמטות ושמות המנויים (פרענומעראנטען) ששילמו עבור ההוצאה.
בין השמות הרבים המופיעים כמוניים מופיעים שמותיהם של אדמו"רים חשובים, בהם: האדמו"ר רבי יחיאל דנציגר מאלכסנדר, רבי משה משינאווע, רבי שלום אליעזר האלבערשטאם מטארנא, רבי חיים אלעזר שפירא ממונקאטש ועוד.
הוצאת המוסד להוצאת ספרי מוסר וחסידות, ירושלים, ה'תשי"ד, (1954)
הוצאת אור הספר, ירושלים, תשל"ה, בהוספת תולדות המחבר ומפתחות
בית הלל, ניו יורק, תשמ"ג, מהדורה נוספת תשמ"ז
ישיבת המקובלים שער השמים ברוקלין, ניו יורק, תשס"ד
תהלים - ילקוט נועם אלימלך, הוצאת "נחלת צבי"
ארחות יושר הוא חיבור מאת הרב חיים קנייבסקי, הספר הוא ספר מוסר המיוסד על מאמרי חז"ל וכולל הדרכה בתיקון המידות, עבודת השם, יראת שמיים, תפילה ואמונה.
הספר מהווה ליקוט אמרות חז"ל לחיזוק ביראת שמיים, ומידות טובות, תורה, תפילה ואמונה.
בפתח הספר מופיעה הקדמת המחבר בה מפרט את סיבת כתיבת והדפסת ספרו על פי דברי חז"ל.
אמרות חז"ל מופיעות בצורה ערוכה ומעובדת בלשונו של המחבר, בתוספת ביאוריו ודברי מוסר ממנו.
מובאות רבות בספר הם מספריו של החפץ חיים.
הספר נכתב במשך 30 יום בלבד, ונכתב על פי הצורך שראה והדברים שהגיעו לפתחו.
הספר נדפס לראשונה בשנת תשנ"ז והפך לרב מכר, ונדפסו ממנו מהדורות רבות, בהמשך הספר יצא לאור גם במהדורה מבוארת, במהדורה לילדים ובאנגלית.
לבקשת רבים שיוסיף פרקים לספר, הגיב המחבר ששום דבר לא כתב מליבו אלא רק ממה שה' שם בליבו.
כששיבחו את הספר אמר על כך הרב שזה משום שאין כלום משלו רק מאמרי חז"ל.
את כל ההכנסות ממכירות הספר העביר לצדקה.
ראשי ישיבות עודדו לימוד קבוע בספר, בהם הרב ברוך דב דיסקין, הרב איתמר גרבוז, הרב יצחק זילברשטיין והרב יחיאל קלרמן.
מהדורה ראשונה, בני ברק, ה'תשנ"ז
מהדורה ב'-י"א, בני ברק, ה'תשנ"ז
מהודרה עם "הוספות ביאורים ועיונים", הוצאת ארחות יושר, תשע"ט
ארחות יושר שלי, חבורת תרי"ג
"אורחה במדבר" (ידוע גם בשם "ימין ושמאל רק חול וחול") הוא שיר עממי ישראלי ידוע שהלחין דוד זהבי בשנת 1927 על בסיס שיר שכתב יעקב פיכמן.
זהו השיר הראשון שהלחין זהבי, והוא בן 16 וחצי בלבד.
הנער דוד גולדיס (זהבי) נתקל בשיר שכתב יעקב פיכמן ב"מולדת", ירחון ספרותי לבני הנעורים, אותו ערך פיכמן, שהיה משורר, סופר, עורך, מתרגם, ומבקר ספרות.
זהבי שאהב את השיר, קיצר את שמונת בתיו לארבעה בתים, ושינה מעט את מילותיו כך שיתאימו למנגינה שיצר.
אחותו הגדולה, לאה, שהייתה מורה למוזיקה, עזרה לו לכתוב את תווי השיר.
לשיר נעשו ביצועים רבים מפי גדולי הזמר העברי, בעיקר בשנות ה-50 וה-60, ואף חוברו לו ריקודי עם.
אוֹרט ישראל (בראשי תיבות ORT – ראשי תיבות ברוסית של Общество Ремесленного Труда; תעתיק: אוֹבְשצֶ'סְטְבוֹ רמֵסְלֶנוֹגוֹ טרוּדַה, ובתרגום לעברית, "האגודה למלאכה מקצועית") היא רשת החינוך הגדולה בישראל, הפועלת ללא זיקה פוליטית מאז 1949 כחברה לתועלת הציבור.
הרשת מנהלת ומפעילה 263 מוסדות חינוך והשכלה הפרוסים ב-54 רשויות מקומיות בישראל.
מוסדות הרשת כוללים בתי ספר על-יסודיים שש-שנתיים טכנולוגיים, בתי ספר תעשייתיים, מרכזי חינוך ומכללות להנדסאים הנותנות מענה לצעירים ולמבוגרים.
ברשת לומדים מדי שנה כ-100,000 בני נוער, סטודנטים ומבוגרים.
ראשיתו של אוֹרט ישראל הייתה בשנת 1948, כאשר ד"ר אהרון סינגאלובסקי, יושב הראש של World ORT, עלה ארצה.
עם התרחבות העלייה לארץ ישראל מארצות צפון אפריקה, אירופה, והמזרח התיכון במידה דרמטית, הופיעו בעיות חדשות של קליטה ושיקום.
בשעה זו היה צורך לשלב את אלפי העולים החדשים בחברה החדשה, ולשם כך היו דרושים מקומות עבודה והכשרה מקצועית.
רבים מאנשי הצמרת של המדינה תמכו ברעיון, כמו זלמן שזר, שהיה אז שר החינוך ולימים נשיא המדינה, זלמן ארן, שלימים היה שר החינוך, ומרדכי בנטוב, שר השיכון.
ההנהלה שכרה בניין נטוש ביפו, ומבנה נוסף ברחוב הנביאים בירושלים.
בית הספר הראשון של "אוֹרט" בישראל נפתח ביפו בשנת 1949 על ידי יוסף חרמץ.
ראשיתו הייתה צנועה מאוד וניתנו בו רק קורסים מזורזים לחיילים משוחררים, כדי להקל עליהם את ההשתלבות בחיים הכלכליים של המדינה.
בראש בית הספר עמד המהנדס צבי ריבלין.
בית הספר פעל ברציפות במשך שבע שנים בתנאי צפיפות קשים.
הקורסים הראשונים היו במסגרות, נגרות, תפירת פיג'מות, אריגה, רדיו, חשמל ותיקוני מכונות כתיבה.
מאות רבות של חיילים משוחררים ועולים חדשים עברו דרך בית הספר, ולמדו בדרך כלל בכיתות ערב.
באותה שנה נפתחו ב"אורט יפו" שתי כיתות של לימודי-המשך לתלמידים שהיו עולים חדשים מבולגריה ולמדו שנתיים ראשונות באורט סופיה טרם עלייתם לישראל עם הוריהם, בסוף אוקטובר 1948, יחד עם מנהל בית הספר מאורט סופיה.
הלימודים ב"שנת-ההמשך" הראשונה באורט יפו נערכו בבולגרית, מכיוון שהמורים והתלמידים טרם למדו עברית.
עברית נלמדה באותה שנה כשפה שנייה והפכה להיות השפה הראשית רק בשנת הלימודים השנייה.
בסוף שנות החמישים הצליחה אורט לפתוח את בית הספר החדש והמודרני ביותר בתל אביב, בית הספר על שם סינגלובסקי.
במהלך שנות השישים התעצמו הצרכים, ואורט החלה להתרחב, מספר התלמידים ברשת הוכפל, ושב והוכפל בשנות השבעים.
רשויות החינוך בישראל החליטו לתת עדיפות ראשונה לחינוך הטכנולוגי והמקצועי, ודרשו להקים עוד ועוד בתי ספר מתאימים למטרה זו.
בין השנים 1960 ל-1975 התווספו לרשת 60 בתי ספר ויחד מנתה הרשת 80 בתי ספר בסך הכל.
כך אחרי עשור היה מספר התלמידים באורט למעלה מ-70,000. בתי הספר החדשים הוקמו לא רק בערים הגדולות, אלא גם בקיבוצים, בערי הפיתוח, בישיבות ואף בקרב האוכלוסייה הערבית.
ב-2007 נפרדו רשת "World ORT" ואורט ישראל.
"World ORT" החליפה את שמה בישראל ל"קדימה מדע".
בשנים אלו משאבי הרשת מופנים לקידום מיזמים יצירתיים חדשניים בתחום החינוך, המביאים עימם בשורה ושינוי הן בתחום המדעי טכנולוגי, הן בתחום הערכי-חברתי והן בתחום ההוראה והלמידה ההיברידית.
תוכנית הלימודים "iSTEAM" צוברת תאוצה בארץ ובעולם, מוקמים מרחבי למידה חדשניים בבתי הספר ברוח תעשיית ההיי-טק, מתבצעת למידה מבוססת מיזמים בליווי מנטורים מהאקדמיה ומהתעשייה, המשלבת חדשנות, יצירתיות, מדעים, טכנולוגיה, הנדסה, אומנות ומתמטיקה.
תלמידי הרשת נחשפים לעולמות סטארט-אפ ויזמות במיזם עם יזמים בתעשיית ההייטק כמו חברת "Open Valley" ומשלחות מכל העולם מגיעות אליה להתעדכן בידע חינוכי טכנולוגי חדשני.
רשת אורט ישראל היא הרשת היחידה בישראל אשר לה מרכז למחקר ופיתוח ולהכשרה.
מרכז הפיתוח הייחודי, הוקם על ידי מניה וישראל מושינסקי ממקסיקו בשנת 1972 והוא מעסיק כיום כ-70 עובדים קבועים ומאות עובדים בעשרות מיזמים בארץ ובעולם.
הוא הוקם במתחם קמפוס אורט סינגלובסקי בתל אביב, ולא במקרה, שכן מטרתו לפעול בשיתוף עם בתי הספר בשטח ולמענם, למען קידום חדשנות חינוכית, איכות ההוראה והעשייה הפדגוגית.
במרכז פועל המכון לחדשנות בחינוך ע"ש גורלניק, המוביל את הטמעה לחדשנות חינוכית, חדשנות מדעית טכנולוגית, חדשנות פדגוגית וחדשנות טכנולוגיות חינוכית בבתי הספר של רשת אורט ישראל.
מדי שנה מקדם המרכז כ־250 השתלמויות מגוונות, לכ-4,000 משתלמים במתכונת ארצית, אזורית ובית ספרית, כחלק מפעילות אורט אפיקים – היחידה לפיתוח מקצועי לעובדי הוראה ומנהל, וזאת מתוך תפיסה כי למידה מתמדת, הרחבת אופקים וצמיחה אישית הם חלק משמעותי מההתפתחות המקצועית של המורים והמורות ברשת.
המרכז למחקר ופיתוח באורט, נחשב לאחד מהגדולים מסוגו בעולם, והוא ממוקד בפיתוח מודלים חדשניים, תכנים עדכניים ושיטות הוראה ולמידה מתקדמות בתחומי החינוך המדעי-טכנולוגי.
הרשת מפתחת ומפעילה עשרות תוכניות ויוזמות פדגוגיות פורצות דרך וחדשניות בתחומי מדע וטכנולוגיה, כישורי חיים, סביבות ומתודולוגיות מתקדמות, מנהיגות וקהילה, יוזמת ומובילה מיזמים חינוכיים לאומיים כדוגמת מודל החינוך ההוליסטי, מיזם "המילה הטובה", תוכנית "iSTEAM", "שנה 13", ו"בית ספר יוצר עתיד".
אורט מקיימת שיתופי פעולה בינלאומיים לייצוא הידע החינוכי הטכנולוגי מבית היוצר של הרשת לארצות העולם ביניהן: ארצות הברית, מדינות האיחוד האירופי, הפיליפינים ואזרבייג'ן.
באורט נלמדות כ-40 מגמות שונות בתחומי מדע וטכנולוגיה ומדעי החברה והרוח.
מעל 65% מתלמידי רשת אורט לומדים במגמות טכנולוגיות מדעיות (פי שניים מהממוצע הארצי).
מדי שנה לומדים כ-3,000 תלמידים ברשת מקצועות iSTEAM.
בשנים האחרונות, אורט השיקה מגמות לימוד חדשניות בתחומי הנדסה ביו-רפואית, סייבר, טכנולוגיה מדייקת, מכטרוניקה, ביוטכנולוגיה, ננוטכנולוגיה, מדעי הסביבה ואלקטרואופטיקה.
לב"א (לקראת בגרות איכותית) – היא תוכנית שמטרתה העלאת רמת האיכות של תעודת הבגרות מתעודת בגרות רגילה לתעודת בגרות איכותית ומתעודת בגרות איכותית לתעודת בגרות בהצטיינות.
כדי לממש את המטרה נקבעו יעדים ופעילויות בתחום הניהול הפדגוגי ובתחום ההישגים הלימודיים.
התכנית הרשתית רואה בהעלאת איכות תעודת הבגרות של בוגרי הרשת, מפתח מרכזי בניוד חברתי ובפיתוח הקריירה האקדמית והמקצועית שלהם.
בנוסף, כל תלמידי ותלמידות בתי הספר של אורט נחשפים במהלך לימודיהם לאופק אקדמי, ללימודים אקדמיים, ולרוח האקדמית במסלול ייחודי אשר מותאם ליכולותיהם ולתחומי העניין שלהם, במטרה להקנות להם תמונת עתיד אקדמית ומיומנויות למידה אקדמיות ובכך לשפר את סיכויי ההשתלבות וההצלחה שלהם באקדמיה בעתיד.
כדי להשביח את איכות עבודת ניהול בתי הספר וצוותי ההוראה, מוסדו מספר מנגנונים לליווי צוותי ניהול וצוותי חינוך בבתי הספר, אותם מפעיל המנהל לחינוך ותפעול ברשת.
לרשות בית הספר עומדים אנשי מקצוע אשר מלווים את המנהל וצוותו ועומדים עימו בקשר רציף, כשהמטרה לסייע בתכנון תהליכים, הגדרת מדדים, השגת המטרות והשבחת מכלול העשייה החינוכית האיכותית.
בתי הספר של רשת אורט מחולקים ל-10 אזורים ברחבי הארץ, כאשר בראש כל אזור מכהן מנהל, האחראי על בתי הספר באותו אזור.
מנהלי האזור מלווים ומנחים מבחינה מקצועית את בתי הספר באזור ואף מייצגים אותם בפני הנהלת אורט ומפעילים ערוץ תקשורת פעיל בין בתי הספר למטה הרשת.
כמו כן, מנהלי האזורים מהווים ערוץ תקשורת משמעותי ויעיל בין מטה רשת אורט לבין ראשי הרשויות ומנהלי אגפי החינוך ברשויות.
כמו כן, הרשת מטמיעה בבתי-הספר פעילות שיטתית לבניית תוכניות עבודה מוסדיות (הקשורות לאסטרטגיה המערכתית של אורט ישראל) וליישומן, בהלימה לשקיפות בחינוך ולתמונה החינוכית של משרד החינוך.
מדי שנה נקבעים יעדי חובה המשותפים לכלל בתי-הספר ויעדי בחירה המותאמים לאופיו הייחודי של כל בית-ספר.
לכל בית-ספר מוגדרים מדדים אופרטיביים מאתגרים הנגזרים מתוך היעדים הללו.
iSTEAM – Innovation Science Technology Engineering Arts Mathematics, היא תוכנית הדגל של רשת אורט ישראל ומטרתה להכין את בוגריה לאתגרי המאה ה-21. התכנית מבוססת על כך שהתלמידים בונים מיזמים רב-תחומיים (הכוללים מדע, הנדסה, טכנולוגיה ואומנות) ודרכם הם רוכשים מיומנויות הנדרשות בעולמנו המשתנה כגון: עבודת צוות, חשיבה ביקורתית, חשיבה חדשנית ויזמות.
למידה בגישת iSTEAM מאפשרת מבט כולל על תחומי מדע והנדסה שונים עם העמקה בתחום דעת אחד.
הלמידה בדרך זו מפתחת אצל הלומדים זווית ראייה רחבה על תחומים מדעיים והנדסיים ועל תהליך תיכון מוצר וגישת המערכת.
הוראה ולמידה זו מאפשרת לתלמידים לפתח שפה מקצועית של המאה ה-21 המקשרת בין תחומי המדע, ההנדסה, האמנות והעיצוב.
"OpenValley" הוא מיזם משותף של רשת אורט ישראל וחברת "OpenValley", המתקיים במרכזי החדשנות של החברה ונועד לחבר את עולם החדשנות ואת עולמות הסטארט-אפ לבתי הספר של רשת אורט ברחבי הארץ ומפגיש את ההיבט הפדגוגי חינוכי עם מיזמים ותהליכי עבודה חדשניים מעולם היזמות.
המודל לחינוך הוליסטי רואה ומטפל באדם השלם המורכב מגוף, נפש, רוח, המושפע מהתנאים הסביבתיים (פיזיים וחברתיים) והתורשתיים.
במקביל לבחינה ולהתערבות חינוכית – פדגוגית הכוללת הישגים לימודיים, נשירה, מוטיבציה, יכולת להמשיך ללמוד ועוד, מטפל המודל בסוגיית הרווחה המיטבית (wellness), המתקשרת לערכים של בריאות, אופטימיות, סיפוק אישי, תקווה ואושר.
התהליך האינדיבידואלי כולל מיפוי הוליסטי חדשני המאפשר מבט פנימה של התלמיד על עצמו שיח והיכרות רחבה של המחנך והמורים עם כל תלמיד ותלמידה במגוון היבטים האחראיים למיטביות: השמעה והקשבה לקול התלמיד, היכרות עם חוזקותיו, כישוריו, חוזקות המשפחה, פעילות פנאי, שינה, תזונה, פעילות גופנית, מצב חברתי, התנדבות ועוד.
ההנחה היא כי תלמיד החווה 'רווחה נפשית' ישפר את הישגיו הלימודיים ולכן התהליך הכיתתי והבית ספרי מוביל לקבלת תמונה כוללת המאפשרת הבנת הצרכים, התחשבות בקולות התלמידים, קולות ההורים בחוזקות הקבוצתיות ובהתאם לכך נגזרות התוכניות והפעילויות.
מודל החינוך ההוליסטי יוצר קשר מערכתי מאחד בעיר וחיזוק רצף חינוכי – שפה פדגוגית משותפת ואחידה מכתה א' עד כתה י"ד.
מאפשר התערבות אינדיבידואלית ומערכתית בהתאם לצרכים המשתנים.
רשת אורט משקיעה בפיתוח תוכניות לימוד חדשניות, הרלוונטיות למיומנויות הנדרשות מתלמידים בעשור השני של המאה ה-21. כחלק מקידום מיומנויות המאה ה-21 בקרב תלמידי הרשת, פותחו באורט תוכניות העוסקות בפילוסופיה יישומית, חינוך פיננסי, חינוך לקריירה, אורח חיים בריא, ניהול זמן ואזרחות דיגיטלית.
תוכנית יוקרתית לתלמידים מחוננים, מצטיינים ומוכשרים ללימודים אקדמיים אוניברסיטאיים לצד לימודיהם בבית הספר.
תוכנית מאתגרת ויוקרתית לקידום מצוינות, אשר נועדה לאפשר לתלמידים מחוננים, מצטיינים ומוכשרים למצות את מלוא יכולותיהם על ידי לימודים אקדמיים אוניברסיטאיים לצד לימודים בבית הספר.
במסגרת התכנית נחשפים התלמידים לאקדמיה החל מכיתה ז' באופן הדרגתי לפקולטות השונות ויכולים לצבור נקודות זכות אקדמיות.
חלק מהתלמידים אף משלים חצי מנקודות הזכות עד סוף י"ב, דוחה גיוס ומשלים תואר ראשון לפני הצבא.
התכנית פועלת ב-23 בתי"ס בשת"פ עם שישה מוסדות אקדמיים.
קמפוס אורט אביב הוא מרחב וירטואלי למקצועות הליבה לבגרות, תוכני לימוד לחטיבת הביניים ותכנים בנושאי מדע וטכנולוגיה, מיומנויות חיים ועוד.
בכל אחד ממרחבי הלימוד הווירטואליים תרגולים, פעילויות לכיתה, סרטונים, מבדקים לסיכום כל פרק ושאלות במתכונת בחינת הבגרות/מיצ"ב עם מחוונים לפתרון.
בקמפוס מערכת לניהול למידה, המבוססת על תשתית Moodle, הכוללת בתוכה את כל היתרונות של מרחבי למידה מתוקשבים, בשילוב התכנים האיכותיים שפותחו באורט ויכולות השיתוף בין מורי הרשת.
הקמפוס מהווה פלטפורמה מאחדת המאפשרת למורה לנהל את תוכני ההוראה של כיתתו.
המורה יכול להשתמש בתכנים איכותיים של קורסי אביב ואורט או לנהל מרחב אישי אליו הוא מושך תכנים מקורסים קיימים, מעלה תכנים משלו או משתמש בתכנים שמורים אחרים פיתחו.
שיטות ההוראה באורט כוללות שילוב של מערכות ללמידה מקוונת באינטרנט וברשתות החברתיות.
בין היתר, אורט פיתחה מערכת לניהול למידה על בסיס פלטפורמת קוד פתוח, השיקה בית ספר וירטואלי, והיא תומכת בלמעלה מ-100 אתרי אינטרנט, אשר פותחו באופן ייעודי ומופעלים על ידי מורי הרשת ותלמידיה.
כ-65% מתלמידי רשת אורט ישראל לומדים במגמות טכנולוגיות.
בוגרי המכללות של רשת אורט ישראל מהווים כ-40% מכלל ההנדסאים במדינת ישראל.
רשת אורט ישראל מלמד במוסדותיה השונים כ-30 מגמות בתחומי המדע והטכנולוגיה, מהם מגמות חדשניות, כמו: סייבר, אלקטרו-אופטיקה, ביו-רפואה, וננוטכנולוגיה.
הישג של אורט בתחום המדע וטכנולוגיה הוא בדמות המגמה ה"מדעית-הנדסית", מגמת לימוד ברמת בגרות מוגברת.
הלימודים במגמה מתבססים על גישות חדשניות בהוראה באמצעות אנלוגיות ובפיתוח מיזם לימודי בקהיליית לומדים.
הנושאים המדעיים-הנדסיים הנלמדים במגמה משלבים תחומי דעת וחידושים כמו הנדסה ביו רפואית, בינה מלאכותית ומושבות בחלל.
המגמה פותחה במכון ע"ש גורלניק להשבחת ההוראה והלמידה, מבית מרכז המו"פ של אורט.
מכללות אורט ישראל המונות כיום 7 מכללות להנדסאים וללימודי תעודה וארבעים ושתיים מכללות ללימודי עתודה טכנולוגית (י"ג–י"ד), הן חלק מרשת אורט ישראל ונחשבות למובילות בישראל בתחום לימודי הנדסאים, עתודה טכנולוגית, מכינות טכנולוגיות, לימודי תעודה ומסלול אופק אקדמי, המאפשר להנדסאים השלמה לתואר אקדמי.
הרשת מכשירה אלפי תלמידים וסטודנטים בתחומים טכנולוגיים, מדעיים ובתחומי העיצוב ונותנת מענה לקשת רחבה של אוכלוסיות בחברה הישראלית במגוון מסלולי לימוד והסמכות.
הרשת מציעה שלושה מסלולי לימוד עיקריים:
לימודי הנדסאים במסלולי מה"ט – הלימודים מיועדים למועמדים לאחר שירות צבאי, ומקנים לבוגרים דיפלומת הנדסאי מטעם המכון הממשלתי להכשרה במדעים ובטכנולוגיה במשרד העבודה, הרווחה והשירותים החברתיים (מה"ט).
רשת מכללות אורט מכשירה כ-20% מההנדסאים במסלולי מה"ט בארץ.
לימודי עתודה טכנולוגית – לימודים המיועדים לבוגרי י"ב המעוניינים ללמוד לתואר הנדסאי לפני שירותם הצבאי.
הלימודים מקנים דיפלומת הנדסאי מטעם משרד החינוך ומאפשרים להשתלב במקצוע במסגרת השירות הצבאי.
רשת מכללות אורט מכשירה כ-30% מההנדסאים במסלולי העתודה הטכנולוגית עבור צה"ל ובכלל.
לימודי תעודה – היחידה ללימודי תעודה של רשת מכללות אורט מציעה מגוון קורסים במקצועות העיצוב, הטכנולוגיה, המינהל והחשבונאות, ההיי-טק, מקצועות פרה-רפואיים, קולינריה והשתלמויות שונות.
הרשת מכשירה מאות הנדסאים הלומדים ב"כיתות הנדסאי ישיר לתעשייה" ייעודיות, עם הבטחה להשמה לעבודה מיד בסיום הלימודים.
בתוכניות לימודים ייחודיות אלו תוכני הלימוד, מתכונת הלימודים ומשך מסלול הלימודים נבנו במיוחד והותאמו לצורכי החברות והארגונים השותפים.
מתוך חשיבה על חוסנה החברתי והכלכלי של מדינת ישראל, רואה רשת אורט ישראל חשיבות במתן חינוך איכותי, מדעי-טכנולוגי לכל המגזרים.
במגזר החילוני – מוסדות דוגמת, אורט יצחק רבין גן יבנה אורט יוקנעם, אורט חצור, אורט טבעון הקריה למנהיגות ולמדעים אורט לוד שבלוד.
חלקם חטיבות ביניים ותיכונים מקיפים שש-שנתיים.
במגזר הדתי – מוסדות כדוגמת אולפנית אורט טבריה, אלקנה ישיבת ואולפנת מערב השומרון, הישיבה התיכונית אורט מעלות, אורט מדרשיית פרדס חנה ואורט נופים אשר מיועדים לבנים או לבנות.
במגזר החרדי – מוסדות כדוגמת ישיבת אורייתא בעפולה, ועטרת רחל בבני ברק.
במגזר הערבי – מוסדות כדוגמת אורט חלמי שאפעי בעכו, בית הספר אורט להנדסה ולמדעים לוד, ואורט מעלות-תרשיחא.
במגזר הדרוזי – מוסדות כדוגמת אורט סאג'ור ואורט עספיא אל אשראק.
במגזר הבדואי – מוסדות כדוגמת בתי הספר במועצה אזורית נווה מדבר וכסייפה.
בשנים האחרונות, הרשת ממשיכה להתרחב ולוקחת תחת ניהולה בתי ספר נוספים.
מוסדות שונים ברשת אורט מקיימים קשר הדוק עם צה"ל.
שיתוף פעולה זה עם צה"ל הוביל אלפי בוגרי אורט לשרת בתפקידי הנדסה, סייבר, טכנולוגיה ותקשוב בצה"ל.
בוגרי הרשת עוסקים, בין היתר, בפיתוח מערכות קרב מתקדמות למטוסים ולמסוקים ובתכנות מערכות מידע עבור זרועות האוויר, הים, היבשה והמודיעין.
לאחר שירותם הצבאי, נקלטים רבים מבוגרי אורט למשרות בתעשייה הביטחונית בישראל, כולל באלביט מערכות, רפא"ל והתעשייה האווירית לישראל.
רשת המכללות הטכנולוגיות של אורט ישראל מפעילה את מסלול העתודה הטכנולוגית.
זוהי מסגרת לימודים שמעמיד צה"ל ומשרד החינוך לרשות בוגרי כיתות י"ב.
במסגרת זו, העתודאים דוחים את גיוסם לצה"ל, לומדים לקראת תואר טכנאי (י"ג), הנדסאי (י"ג+י"ד).
בסיום לימודיהם זכאים הבוגרים לתעודת טכנאי/הנדסאי מטעם משרד החינוך בתחום הלימודים בו בחרו.
תעשיידע – התכנית לשילוב תלמידים בתעשייה, פועלת בכ-60 בתי ספר של רשת אורט בשיתוף עמותת החינוך "תעשיידע", מיסודה של התאחדות התעשיינים, במטרה לשלב למידה משמעותית תוך התנסות מעשית.
התוכנית מותאמת לכל תלמידי התיכון במגמות הטכנולוגיות (בדגש על י"א–י"ב), בכל רמות הלימוד ולוקחים בה חלק תלמידים מכל רשת אורט.
התוכנית מהווה חלק בלתי נפרד משבוע הלימוד בבית הספר ולכל בית ספר מצוות רכז תעשידע המלווה את בית הספר ודואג להתאים את התוכנית לצרכים ולאופי בית הספר.
בשיתוף עם משרד הכלכלה, אורט מפעילה מסלול להשמת הנדסאים בחברות מובילות במשק.
במסגרת שיתוף פעולה בין חברת אינטל ישראל למכללת אורט ירושלים, פועלת תוכנית ייעודית להכשרת הנדסאים למרכז הייצור של אינטל בעיר קריית גת.
בוגרי תוכנית זו ללימודי הנדסאי מכטרוניקה משתלבים במערך הייצור של מפעל החברה, בין היתר בחדר הנקי במפעל.